**ΥΠΟΔΕΙΓΜΑ 2**

**Α. ΟΔΗΓΙΕΣ - ΠΡΟΫΠΟΘΕΣΕΙΣ ΓΙΑ ΤΗΝ ΑΙΤΗΣΗ ΔΗΛΩΣΗ**

**ΓΙΑ ΣΥΜΜΕΤΟΧΗ Μαθητών-Αποφοίτων στις ΠΑΝΕΛ. ΕΞΕΤΑΣΕΙΣ ΤΩΝ Εσπερινών ΕΠΑΛ 2022.**

Οι υποψήφιοι μαθητές-απόφοιτοι Εσπερινών ΕΠΑΛ που επιθυμούν συμμετοχή στις πανελλαδικές εξετάσεις για εισαγωγή στην Τριτοβάθμια Εκπαίδευση υποβάλλουν την παρούσα **Αίτηση-Δήλωση (Α-Δ) στο Λύκειό, από την 1η Δεκεμβρίου 2021 ως και την 13η Δεκεμβρίου 2021.** Η Α-Δ υποβάλλεται από τον ίδιο τον ενδιαφερόμενο ή από νόμιμα εξουσιοδοτημένο εκπρόσωπό του, εκφράζει την αυθεντική βούληση του ενδιαφερόμενου και δεν τροποποιείται. Η Αίτηση–Δήλωση είναι καθοριστική και δεσμευτική για όλους τους υποψήφιους, που θα συμμετάσχουν στις Πανελλαδικές εξετάσεις ΕΠΑΛ και η μη υποβολή της σημαίνει αποκλεισμό του υποψηφίου από τις εξετάσεις.

Το παρόν **Υπόδειγμα 2 Αίτησης-Δήλωσης** για συμμετοχή στις πανελλαδικές εξετάσεις **ΕΠΑΛ** μπορούν να **υποβάλουν σε ΕΣΠΕΡΙΝΟ ΕΠΑΛ** οι απόφοιτοι της Δ τάξης Εσπερινών ΕΠΑΛ τετραετούς φοίτησης και της Γ τάξης Εσπερινού ΕΠΑΛ τριετούς φοίτησης και οι μαθητές της Γ’ τάξης Εσπερινού ΕΠΑΛ τριετούς φοίτησης που επιθυμούν:

α) την εισαγωγή τους με το κοινό ποσοστό των Ημερησίων ΕΠΑΛ σε σχολές/τμήματα της Τριτοβάθμιας Εκπαίδευσης (συμπεριλαμβανομένων και των ΑΣΠΑΙΤΕ-ΑΣΤΕ-ΑΣΣΥ-ΑΣΤΥΦ/ΚΩΝ-ΠΥΡΟΣΒΕΣΤΩΝ-ΣΧΟΛΗ ΔΟΚΙΜΩΝ ΛΙΜΕΝΟΦΥΛΑΚΩΝ--ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ)

β) την εισαγωγή τους **ΜΟΝΟ** με το ειδικό ποσοστό 1% των Εσπερινών ΕΠΑΛ.

Οι **μαθητές** υποβάλλουν Α-Δ στο ΕΠΑΛ φοίτησής τους χωρίς δικαιολογητικά

Οι **απόφοιτοι** υποβάλλουν Α-Δ στο ΕΠΑΛ αποφοίτησής τους η στο κοντινότερο εσπερινό ΕΠΑΛ της περιοχής τους, συνοδευόμενη από αντίγραφο του Απολυτηρίου και/ή του Πτυχίου Ειδικότητάς τους. Εφόσον επιθυμούν την εισαγωγή τους με το κοινό ποσοστό των Ημερησίων ΕΠΑΛ, μπορούν εναλλακτικά να υποβάλλουν το Υπόδειγμα 1 στο πλησιέστερό τους ημερήσιο ΕΠΑΛ.

**Με την Αίτηση –Δήλωση ο υποψήφιος δηλώνει:**

α. Τα ονομαστικά του στοιχεία β. όλα τα στοιχεία που αφορούν στη συμμετοχή του στις Πανελλαδικές εξετάσεις των Εσπερινών ΕΠΑΛ.

**Επιπλέον Επισημάνσεις:**

**1.**Οι υποψήφιοι μαθητές-απόφοιτοι των Εσπερινών ΕΠΑΛ με την Αίτηση-Δήλωση έχουν τη δυνατότητα:

1. να συμμετάσχουν στις Πανελλαδικές Εξετάσεις μαζί με τους υπόλοιπους υποψηφίους των ΕΠΑ.Λ. διεκδικώντας το κοινό ποσοστό θέσεων των Ημερησίων ΕΠΑΛ στις σχολές/τμήματα της Τριτοβάθμιας Εκπαίδευσης, στην Α.Σ.ΠΑΙ.Τ.Ε., στις Α.Σ.Τ.Ε., στις Ανώτερες Στρατιωτικές Σχολές Υπαξιωματικών, στη Σχολή Αστυφυλάκων, στη Σχολή Πυροσβεστών, Σχολή Δοκίμων Λιμενοφυλάκων και στις Ακαδημίες Εμπορικού Ναυτικού (περίπτωση 11 της Αίτησης-Δήλωσης).
2. να συμμετάσχουν εφόσον πληρούν τις προϋποθέσεις στις Πανελλαδικές Εξετάσεις ΕΠΑΛ για εισαγωγή διεκδικώντας **ΜΟΝΟ** το ειδικό ποσοστό θέσεων 1%, (περίπτωση 10 της Αίτησης-Δήλωσης).
3. Όσον αφορά στις Ανώτερες Στρατιωτικές Σχολές Υπαξιωματικών των ένοπλων Δυνάμεων, Σχολή Αστυφυλάκων, Σχολή Πυροσβεστών, Σχολή Δοκίμων Λιμενοφυλάκων, και Σχολές Ακαδημίας Εμπορικού Ναυτικού επισημαίνεται ότι τα σχετικά στοιχεία που δηλώνονται στην Αίτηση - Δήλωση είναι απλώς ενδεικτικά της επιθυμίας του υποψηφίου για την εισαγωγή του στα παραπάνω τμήματα και Σχολές. Όμως για να μπορέσει τελικά να συμμετάσχει ο υποψήφιος στις διαδικασίες επιλογής για εισαγωγή στις ανωτέρω Σχολές πρέπει να υποβάλει οπωσδήποτε και αίτηση απευθείας στο Στρατό , στην Αστυνομία, στην Πυροσβεστική, στο Λιμενικό ή στο Εμπορικό Ναυτικό κατά το χρονικό διάστημα Μαρτίου-Απριλίου 2022 σύμφωνα με τις προκηρύξεις που εκδίδονται από τα αρμόδια Υπουργεία. Για τα ΤΕΦΑΑ, τα σχετικά στοιχεία που δηλώνονται στην Αίτηση – Δήλωση είναι υποχρεωτικά.

**3**. Όσον αφορά στις Σχολές ή Τμήματα για την εισαγωγή στα οποία απαιτείται εξέταση σε ένα ή δύο ειδικά μαθήματα για να συμμετάσχει κάποιος υποψήφιος στις εξετάσεις ειδικού μαθήματος πρέπει υποχρεωτικά να έχει δηλώσει το ειδικό μάθημα στην Αίτηση -Δήλωση που υπέβαλε. Οι Σχολές και τα Τμήματα, με ένα ή περισσότερα ειδικά μαθήματα είναι:

α) Ναυτιλιακών Σπουδών του ΠΑ.ΠΕΙ. / Τουριστικών Σπουδών του ΠΑ.ΠΕΙ. / Οικονομικής και Διοίκησης Τουρισμού του Παν/μίου Αιγαίου/Τουρισμού του Ιονίου Πανεπιστημίου →Αγγλικά.

β) Διεθνών και Ευρωπαϊκών Σπουδών του ΠΑ.ΠΕΙ. / Διεθνών και Ευρωπαϊκών Σπουδών του ΠΑ.ΜΑΚ. / Διεθνών, Ευρωπαϊκών και Περιφερειακών Σπουδών του Παντείου Παν/μίου / Επικοινωνίας, Μέσων και Πολιτισμού του Παντείου Πανεπιστημίου / Επικοινωνίας και Μέσων Μαζικής Ενημέρωσης του ΕΚΠΑ / Επικοινωνίας και Ψηφιακών Μέσων του Πανεπιστημίου Δυτικής Μακεδονίας / Δημοσιογραφίας και Μέσων Μαζικής Επικοινωνίας του ΑΠΘ / Διοίκησης Τουρισμού του ΠΑ.Δ.Α. / Διοίκησης Τουρισμού του Πανεπιστημίου Πατρών / Ανώτερες Σχολές Τουριστικής Εκπαίδευσης Ρόδου και Κρήτης → σε ένα από τα εξής ειδικά μαθήματα ξένων γλωσσών: «Αγγλικά», «Γαλλικά», «Γερμανικά», «Ιταλικά».

γ) Μουσικών Σπουδών του ΕΚΠΑ / Μουσικών Σπουδών του ΑΠΘ → στα δυο ειδικά μαθήματα «Αρμονία» και «Έλεγχος Μουσικών Ακουστικών Ικανοτήτων».

δ) Μουσικών Σπουδών του Ιονίου Πανεπιστηµίου, Μουσικής Επιστήµης και Τέχνης του Πανεπιστηµίου Μακεδονίας, Μουσικών Σπουδών του Πανεπιστηµίου Ιωαννίνων εξετάζονται στα μαθήματα α) Μουσική Εκτέλεση και Ερµηνεία, και β) Μουσική Αντίληψη και Γνώση. Σημειώνεται ότι **αποκλειστικά και μόνο για εισαγωγή** στα ανωτέρω Τμήματα απαιτείται και η εξέταση στο μάθημα «Νέα Ελληνικά». Λεπτομερείς διευκρινίσεις παρέχονται στη με αριθμ. πρωτ. **Φ.253/23170/Α5 (ΦΕΚ 504 Β’/2019)** Υπουργική Απόφαση.

ε) Αρχιτεκτόνων Μηχανικών του ΕΜΠ, του Πολυτεχνείου Κρήτης, του ΑΠΘ και των Πανεπιστημίων Θεσσαλίας, Πατρών, Δημοκρίτειου Θράκης και Ιωαννίνων / Γραφιστικής και Οπτικής Επικοινωνίας του ΠΑ.Δ.Α. / Εσωτερικής Αρχιτεκτονικής του ΠΑ.Δ.Α. / Εσωτερικής Αρχιτεκτονικής του ΔΙ.ΠΑ.Ε., → στα δύο ειδικά μαθήματα «Ελεύθερο Σχέδιο» και «Γραμμικό Σχέδιο».

στ) Συντήρησης Αρχαιοτήτων και Έργων Τέχνης του ΠΑ.Δ.Α. εξετάζονται ΜΟΝΟ στο ειδικό μάθημα «Ελεύθερο Σχέδιο».

Επισήμανση: Προϋπόθεση για την εισαγωγή στην τριτοβάθμια εκπαίδευση αποτελεί η επίτευξη της Ελάχιστης Βάσης Εισαγωγής (ΕΒΕ) του τμήματος. Για τα τμήματα που απαιτούν εξέταση σε ένα ή δύο ειδικά μαθήματα, απαιτείται και η επίτευξη ΕΒΕ ειδικού μαθήματος, ενώ, για τα ΤΕΦΑΑ, απαιτείται και η επίτευξη ΕΒΕ πρακτικών δοκιμασιών (αγωνίσματα).

* **ΟΔΗΓΙΕΣ ΣΥΜΠΛΗΡΩΣΗΣ ΤΗΣ ΑΙΤΗΣΗΣ-ΔΗΛΩΣΗΣ ΕΠΑΛ.**

**ΠΑΡΑΓΡΑΦΟΙ 1,2,3,4,5,7,8,10,11,12α,12β**: Συμπληρώνονται από τον υποψήφιο.

**ΠΑΡΑΓΡΑΦΟΙ 6,16** : Συμπληρώνεται με Χ από τον υποψήφιο.

**ΠΑΡΑΓΡΑΦΟΙ 9,13,14,15**: Συμπληρώνονται αυτόματα από το Λύκειο.

**ΠΑΡΑΓΡΑΦΟΣ 17:** Οι υποψήφιοι επιλέγουν με Χ : **Α)** τα ειδικά μαθήματα στα οποία επιθυμούν να εξεταστούν

**Β.1)**ότι είναι υποψήφιοι για τις Στρατιωτικές Σχολές **Β.2)**ότι είναι υποψήφιοι για τη Σχολή Αστυφυλάκων **Β.3)**ότι είναι υποψήφιοι για τη Σχολή Πυροσβεστών **Β.4)**ότι είναι υποψήφιοι για τη Σχολή Δοκίμων Λιμενοφυλάκων

**Β.5)** ότι είναι υποψήφιοι για τις Σχολές Ακαδημιών Εμπορικού Ναυτικού **Β6)**ότι είναι υποψήφιοι για τα ΤΕΦΑΑ.

**- Όσοι μαθητές-απόφοιτοι εσπερινών ΕΠΑΛ επιλέξουν να εξεταστούν για το ξεχωριστό επιπλέον ποσοστό 1% δεν έχουν το δικαίωμα να δηλώσουν τα στοιχεία Β.1), Β.2), Β.3) και Β4).**

**Γ)** Επιλέγεται η ειδικότητα και άρα τα 2 μαθήματά της. Οι **μαθητές** επιλέγουν υποχρεωτικά την ειδικότητα στην οποία ήδη φοιτούν.  Οι **υποψήφιοι απόφοιτοι** επιλέγουν ειδικότητα του τομέα αποφοίτησής τους.